b'\n_START_ARTICLE_\nLietuvos socialini\xc5\xb3 darbuotoj\xc5\xb3 asociacija\n_START_PARAGRAPH_\nLietuvos socialini\xc5\xb3 darbuotoj\xc5\xb3 asociacija, LSDA \xe2\x80\x93 Lietuvos visuomenin\xc4\x97 organizacija, vienijanti valstybini\xc5\xb3, savivaldos, priva\xc4\x8di\xc5\xb3 ir visuomenini\xc5\xb3 institucij\xc5\xb3 socialinio darbo specialistus, socialines problemas tirian\xc4\x8dius mokslininkus, socialinio darbo ir socialin\xc4\x97 ugdymo specialistus rengian\xc4\x8dius d\xc4\x97stytojus, socialinio darbo studentus ir savanorius.\n_START_SECTION_\nVeikla\n_START_PARAGRAPH_\nLietuvos socialini\xc5\xb3 darbuotoj\xc5\xb3 asociacija \xc4\xafkurta 1993 m. lapkri\xc4\x8dio m\xc4\x97n. Veikia 47 grup\xc4\x97s, turi apie 1200 nari\xc5\xb3 (2006 m.). Pagrindiniai tikslai: atstovauti socialiniams darbuotojams ir ginti j\xc5\xb3 teises, dalyvauti kuriant Lietuvos socialin\xc4\x99 politik\xc4\x85 ir pilie\xc4\x8di\xc5\xb3 socialinius poreikius tenkinan\xc4\x8dias programas, skatinti socialini\xc5\xb3 problem\xc5\xb3 mokslinius tyrimus ir Asociacijos nari\xc5\xb3 mokslin\xc4\x99 veikl\xc4\x85. Asociacijos iniciatyva 1998 m. priimtas Lietuvos socialini\xc5\xb3 darbuotoj\xc5\xb3 etikos kodeksas. Bendradarbiaujant su Vilniaus universitetu organizuojami profesin\xc4\x97s kvalifikacijos k\xc4\x97limo kursai, rengiamos tarptautin\xc4\x97s konferencijos, seminarai, Asociacijos grupi\xc5\xb3 pirminink\xc5\xb3 mokymai, leid\xc5\xbeiama \xc4\xafvairi\xc5\xb3 metodin\xc4\x97 med\xc5\xbeiaga. 1998\xe2\x80\x932004 m. Asociacija inicijavo ir dalyvavo socialini\xc5\xb3 darbuotoj\xc5\xb3 atestacijoje, 2006 m. kartu su Lietuvos socialin\xc4\x97s apsaugos ir darbo ministerija pareng\xc4\x97 socialini\xc5\xb3 darbuotoj\xc5\xb3 kvalifikacinius reikalavimus.'